techiaith/cofnodycynulliad_en-cy huggingface dataset:
English: Can I thank Helen Mary Jones for her questions? I agree entirely that safety is absolutely vital in the workplace, not least because it's only through operating safely that people have the confidence to leave their own homes and to either return to work or access places of employment, businesses and attractions. In terms of the very specific question concerning the remaining businesses that may require additional support, and in particular those start-ups, it is my hope that we'll be able to operate all support schemes concurrently from 29 June in terms of applications and then that we'll able to get financial support out as soon as possible, in all probability within a matter of days to businesses that apply at the earliest opportunity.
Welsh: A gaf fi ddiolch i Helen Mary Jones am ei chwestiynau? Rwy'n cytuno'n llwyr fod diogelwch yn gwbl hanfodol yn y gweithle, yn enwedig am mai dim ond drwy weithredu'n ddiogel y mae pobl yn magu'r hyder i adael eu cartrefi eu hunain ac i naill ai ddychwelyd i'r gwaith neu fynd i fannau cyflogaeth, busnesau ac atyniadau. O ran y cwestiwn penodol iawn ynghylch y busnesau sy'n weddill y gallai fod angen cymorth ychwanegol arnynt, ac yn enwedig busnesau newydd, fy ngobaith yw y byddwn yn gallu gweithredu pob cynllun cymorth ar yr un pryd o 29 Mehefin ymlaen o ran ceisiadau, ac yna, y byddwn yn gallu rhoi cymorth ariannol cyn gynted ag y bo modd, o fewn ychydig ddyddiau yn ôl pob tebyg, i fusnesau sy'n gwneud cais cyn gynted â phosibl.
English: All right. Thank you. Minister.
Welsh: Iawn. Diolch. Weinidog.
English: Turning, if I can, Minister, to transport, what work has been done to tackle the rolling stock shortage during the lockdown so that the practicalities of social distancing demand on public transport with severely reduced capacity can be met? Are there any plans for Transport for Wales to use this time of reduced services to make improvements to their rolling stock, and, if so, what are the targets? How are you going to change the Welsh Government's economic approach as a result of how the pandemic has changed our economy? I appreciate what you've already said today, and I wonder if you could add timescales, perhaps, to what you've already stated. And second, what initial assessment have you made of how the pandemic has affected the economic performance of different regions of Wales? The UK Government has expressed its intention to invest and bring forward spade-ready infrastructure projects to ensure that the UK economy can bounce back quickly, and, if you agree with that principle - and I hope you do - what infrastructure projects in Wales are spade ready?
Welsh: Gan droi, os caf, Weinidog, at drafnidiaeth, pa waith sydd wedi'i wneud i fynd i'r afael â'r prinder trenau yn ystod y cyfyngiadau symud fel y gellir sicrhau ymarferoldeb mesurau cadw pellter cymdeithasol ar drafnidiaeth gyhoeddus sydd â chapasiti is o lawer? A oes unrhyw gynlluniau i Trafnidiaeth Cymru ddefnyddio'r amser hwn, pan fo llai o wasanaethau ar gael, i wneud gwelliannau i'w trenau, ac os felly, beth yw'r targedau? Sut y bwriadwch newid ymagwedd Llywodraeth Cymru tuag at yr economi o ganlyniad i'r ffordd y mae'r pandemig wedi newid ein heconomi? Rwy'n derbyn yr hyn rydych eisoes wedi'i ddweud heddiw, ac rwy'n meddwl tybed a allech ychwanegu amserlenni, efallai, at yr hyn rydych eisoes wedi'i ddatgan. Ac yn ail, pa asesiad cychwynnol a wnaethoch ynglŷn â'r modd y mae'r pandemig wedi effeithio ar berfformiad economaidd gwahanol ranbarthau yng Nghymru? Mae Llywodraeth y DU wedi mynegi ei bwriad i fuddsoddi a chyflwyno prosiectau seilwaith sy'n barod i'w rhoi ar waith er mwyn sicrhau y gall economi'r DU ymadfer yn gyflym, ac os ydych yn cytuno â'r egwyddor honno - ac rwy'n gobeithio eich bod - pa brosiectau seilwaith yng Nghymru sy'n barod i'w rhoi ar waith?
English: Can I thank the Minister for his statement today? I think there is much in it that we would all in the Chamber agree with, and also, we acknowledge the many interventions that have been going on, put in place by the Welsh Government, and we thank you for those. Despite the considerable financial help that some businesses have been able to access, many of those in my constituency are now expressing deep concern about their ability to continue trading. Obviously, those at the forefront of the current restrictions are pubs, restaurants and the service trades in general. I have evidence that some pub-based catering chains will not be reopening a number of their outlets post lockdown, with, of course, a subsequent loss of jobs - jobs that are often at the lower end of the skills market. So, notwithstanding your desire to keep people safe from infection, and we all agree with that, can the Minister urge the Government to ease restrictions on these trades as soon as possible? Because I believe irreparable damage is now being inflicted on the Welsh economy - damage that may never be reversed.
Welsh: A gaf fi ddiolch i'r Gweinidog am ei ddatganiad heddiw? Rwy'n credu bod llawer ynddo y byddai pawb ohonom yn y Siambr yn cytuno ag ef, a hefyd, rydym yn cydnabod y llu o ymyriadau a gafodd eu rhoi ar waith gan Lywodraeth Cymru, ac rydym yn diolch i chi am y rheini. Er gwaethaf y cymorth ariannol sylweddol y mae rhai busnesau wedi gallu ei gael, mae llawer o'r rheini yn fy etholaeth yn mynegi pryder mawr yn awr ynglŷn â'u gallu i barhau i fasnachu. Yn amlwg, y rhai sydd ar flaen y cyfyngiadau presennol yw tafarnau, bwytai a busnesau gwasanaeth yn gyffredinol. Mae gennyf dystiolaeth na fydd rhai cadwyni arlwyo mewn tafarnau'n ailagor nifer o'u safleoedd ar ôl codi'r cyfyngiadau symud, a bydd hynny'n arwain at golli swyddi, wrth gwrs - swyddi sy'n aml ar ben isaf y farchnad sgiliau. Felly, er gwaethaf eich awydd i gadw pobl yn ddiogel rhag haint, ac rydym ni i gyd yn cytuno â hynny, a all y Gweinidog bwyso ar y Llywodraeth i lacio'r cyfyngiadau ar y busnesau hyn cyn gynted ag y bo modd? Oherwydd rwy'n credu bod niwed anadferadwy'n cael ei wneud i economi Cymru ar hyn o bryd - niwed na ellir ei ddadwneud.
English: Can I thank David Rowlands for his question? I repeat the point that I have made to previous speakers - that, in order to ensure that your business is operational, you have to be able to generate an income, and if people are not confident to access services, then they simply won't do so. So, in order to make sure that pubs and cafes and restaurants, when they decide to reopen their doors, can survive and make a profit, we have to ensure that people have confidence to access them. We have to make sure that they are operating in a safe way. We gave non-essential retailers notice at our previous review point that they should prepare for a safe reopening over the next three weeks, and the First Minister will be making a statement at the next review point regarding that work that is taking place, and the progress that's being made in terms of controlling the virus. There will then subsequently be review points at 9 July and also at 30 July. At those review points, we may be able to say more about other parts of the economy that can reopen safely, but ultimately, we have to ensure that the public are with us, because if you have people refusing to leave their homes, we are simply not going to be able to support the reopening of those important businesses in the hospitality sector and many other sectors as well.
Welsh: A gaf fi ddiolch i David Rowlands am ei gwestiwn? Rwy'n ailadrodd y pwynt a wneuthum i siaradwyr blaenorol - sef bod rhaid i chi allu cynhyrchu incwm er mwyn sicrhau bod eich busnes yn weithredol, ac os nad yw pobl yn ddigon hyderus i ddefnyddio gwasanaethau, ni fyddant yn gwneud hynny. Felly, er mwyn gwneud yn siŵr fod tafarnau a chaffis a bwytai, pan fyddant yn penderfynu ailagor eu drysau, yn gallu goroesi a gwneud elw, mae'n rhaid i ni sicrhau bod gan bobl hyder i fynd iddynt. Mae'n rhaid inni wneud yn siŵr eu bod yn gweithredu mewn ffordd ddiogel. Rhoesom rybudd i siopau nad ydynt yn hanfodol ar ein pwynt adolygu blaenorol y dylent baratoi ar gyfer ailagor yn ddiogel dros y tair wythnos nesaf, a bydd y Prif Weinidog yn gwneud datganiad ar y pwynt adolygu nesaf ynglŷn â'r gwaith sy'n digwydd, a'r cynnydd sy'n cael ei wneud ar reoli'r feirws. Wedyn, bydd pwyntiau adolygu ar 9 Gorffennaf a hefyd ar 30 Gorffennaf. Ar y pwyntiau adolygu hynny, efallai y gallwn ddweud mwy am rannau eraill o'r economi a all ailagor yn ddiogel, ond yn y pen draw, rhaid inni sicrhau bod y cyhoedd gyda ni, oherwydd os oes gennych bobl yn gwrthod gadael eu cartrefi, ni fyddwn yn gallu cefnogi ailagor busnesau pwysig yn y sector lletygarwch, a nifer o sectorau eraill yn ogystal.
English: I'm very pleased to receive your statement, particularly the point you're making that the work we do in the future must be grounded on the science, and also, that people's safety must be at the forefront of every decision we take. You'll be aware of the initial findings and research flagging up the possible link between air pollution and increased levels of COVID-19 transmission, for example in the Bergamo area of northern Italy. I'm very pleased that you've been engaged with the socioeconomic sub-group of the BAME expert advisory panel, chaired by Professor Ogbonna, so we can really understand the causes of why BAME people have been so disproportionately affected by COVID-19. In the context of the safety of my constituents, I know that Cardiff Council is planning measures to prevent commuters or shoppers overwhelming our city centre, so that we don't have the pre-COVID traffic congestion that delivered dangerous levels of air pollution. Beyond these immediate measures, then, I'm keen to understand the extent of your ambition to build back a better, cleaner, carbon-neutral Wales. How can we use the unique selling points that Wales has - both our geography, which makes us a major generator of renewable energy, and as a pioneer of hydrogen from renewables, which could enable us to become a European leader in cleaner transport and becoming a more carbon-neutral Europe. So I wonder if you have given consideration to this.
Welsh: Rwy'n falch iawn o dderbyn eich datganiad, yn enwedig y pwynt rydych yn ei wneud sy'n dweud bod yn rhaid i'r gwaith a wnawn yn y dyfodol fod yn seiliedig ar y wyddoniaeth, a hefyd, fod yn rhaid i ddiogelwch pobl fod yn flaenllaw ym mhob penderfyniad a wnawn. Fe fyddwch yn ymwybodol o'r canfyddiadau cychwynnol a'r ymchwil sy'n tynnu sylw at y cysylltiad posibl rhwng llygredd aer a lefelau uwch o drosglwyddiad COVID-19, er enghraifft yn ardal Bergamo yng ngogledd yr Eidal. Rwy'n falch iawn eich bod wedi ymgysylltu ag is-grŵp economaidd-gymdeithasol y panel cynghori arbenigol ar bobl dduon ac Asiaidd a lleiafrifoedd ethnig, a gadeirir gan yr Athro Ogbonna, fel y gallwn ddeall y rhesymau pam fod pobl dduon ac Asiaidd a lleiafrifoedd ethnig wedi cael eu heffeithio i raddau mor anghymesur gan COVID-19. Yng nghyd-destun diogelwch fy etholwyr, gwn fod Cyngor Caerdydd yn cynllunio mesurau i atal cymudwyr neu siopwyr rhag llethu canol ein dinas, fel na fydd gennym y tagfeydd traffig a welwyd cyn COVID-19 a oedd yn achosi lefelau peryglus o lygredd aer. Y tu hwnt i'r mesurau uniongyrchol hyn felly, rwy'n awyddus i ddeall hyd a lled eich uchelgais i ailadeiladu Cymru sy'n well, yn lanach ac yn niwtral o ran carbon. Sut y gallwn ddefnyddio'r pwyntiau gwerthu unigryw sydd gan Gymru - ein daearyddiaeth, sy'n ein gwneud yn un o brif gynhyrchwyr ynni adnewyddadwy, ac fel arloeswyr ym maes cynhyrchu hydrogen o ffynonellau adnewyddadwy, a allai ein galluogi i ddod yn arweinydd yn Ewrop ar drafnidiaeth lanach a chreu Ewrop sy'n fwy niwtral o ran carbon. Felly, tybed a ydych wedi ystyried hyn.
English: Diolch, Dirprwy Lywydd. Thank you for your statement, Minister. First of all, can I just clear something up here, and this is the extension of support to non-VAT-registered operators? Does that just apply to limited companies, or does it apply to firms and sole traders as well? We've been speaking about tourism quite a lot today, and a few people have mentioned B&Bs and, of course, those very small B&Bs aren't likely to be VAT registered and also they're outside the business rates system as well, because they're too small to be allowed to be registered. So perhaps you could clear that up. Secondly, as I think David Rowlands mentioned, we have still got businesses that are outside the ERF at the moment. I've had representations made by people who have actually been very successful, but can't actually access anything without giving personal guarantees, which they're reluctant to do because they're not sure about the viability of their business if they are in a sector that is going to be the last to open. So, I wonder if you could give us a little bit more detail on what you're looking at in that respect.
Welsh: Diolch, Ddirprwy Lywydd. Diolch am eich datganiad, Weinidog. Yn gyntaf oll, a gaf fi ymdrin â rhywbeth yn y fan hon, sef ymestyn y gefnogaeth i weithredwyr nad ydynt wedi'u cofrestru ar gyfer TAW. A yw hynny'n berthnasol i gwmnïau cyfyngedig yn unig, neu a yw'n berthnasol i fusnesau ac unig fasnachwyr hefyd? Rydym wedi bod yn siarad cryn dipyn am dwristiaeth heddiw, ac mae rhai wedi sôn am fusnesau gwely a brecwast ac wrth gwrs, nid yw busnesau gwely a brecwast bach iawn yn debygol o fod wedi'u cofrestru ar gyfer TAW, ac maent y tu allan i'r system ardrethi busnes hefyd am eu bod yn rhy fach i gael caniatâd i gofrestru. Felly efallai y gallech chi roi sylw i hynny. Yn ail, fel y soniodd David Rowlands, rwy'n credu, mae gennym fusnesau o hyd sydd y tu allan i'r gronfa cadernid economaidd ar hyn o bryd. Rwyf wedi cael sylwadau gan bobl a fu'n llwyddiannus iawn mewn gwirionedd, ond ni allant gael unrhyw beth heb roi gwarantau personol, ac maent yn amharod i wneud hynny am nad ydynt yn siŵr ynglŷn â hyfywedd eu busnes os ydynt mewn a sector a fydd ymhlith yr olaf i agor. Felly tybed a allech chi roi ychydig bach mwy o fanylion inni ynglŷn â'r hyn rydych chi'n edrych arno o ran hynny.
English: Minister, there's a real worry that, out of necessity, many people, as we see the restrictions on coronavirus being eased to allow people to go back to work and to some elements of social movement as well, then it's going to be in private cars with individuals driving, no passengers, and that we risk, then, a rush back to a type of society and type of work that we really don't want to see. What we have seen more recently is that the curious externalities of this crisis have been clearer streets and roads, cleaner air, less air pollution and more liveable communities as well, with better quality of life for those people who are walking or cycling. So, can I ask you, Minister, what work is being done by Welsh Government right now, but also as we transition out of coronavirus, to explore things with employers such as more flexible working, either working from home or staggered work times and staggered shifts, or hybrid models for employers, where employees can, to mix and match how they work from home and actually go into work? What are we looking at in terms of redoubling our efforts and our investment, not only in active travel as we've known with walking and cycling, but actually building more dedicated bus lanes so that as we emerge, we can use those more, and dedicated cycle routes as well?
Welsh: Weinidog, wrth i ni weld y cyfyngiadau coronafeirws yn cael eu llacio i ganiatáu i bobl ddychwelyd i'r gwaith a rhai agweddau ar symud cymdeithasol hefyd, mae yna bryder gwirioneddol y bydd llawer o bobl o reidrwydd yn gwneud hynny mewn ceir preifat gydag unigolion yn gyrru, a dim teithwyr, a bod perygl wedyn y byddwn yn rhuthro'n ôl i'r math o gymdeithas a'r math o waith nad ydym am eu gweld. Yr hyn a welsom yn fwy diweddar yw bod allanolion rhyfedd yr argyfwng hwn wedi cynnwys strydoedd a ffyrdd cliriach, aer glanach, llai o lygredd aer a chymunedau gwell i fyw ynddynt hefyd, gyda gwell ansawdd bywyd i bobl sy'n cerdded neu'n beicio. Felly, a gaf fi ofyn i chi, Weinidog, pa waith sy'n cael ei wneud gan Lywodraeth Cymru ar hyn o bryd, ond hefyd wrth i ni gefnu ar y coronafeirws, i archwilio pethau gyda chyflogwyr megis gweithio mwy hyblyg, naill ai gweithio gartref neu amseroedd gwaith a sifftiau gwahanol, neu fodelau hybrid i gyflogwyr, lle bydd modd i weithwyr amrywio rhwng gweithio gartref a mynd i mewn i'w gwaith? Rydym yn edrych ar gryfhau ein hymdrechion a'n buddsoddiad, nid yn unig mewn teithio llesol fel rydym yn gyfarwydd ag ef gyda cherdded a beicio, ond o ran adeiladu mwy o lonydd ar gyfer bysiau'n unig fel y gallwn ddefnyddio mwy ar y rheini wrth inni ddod allan o hyn, a llwybrau ar gyfer beiciau'n unig hefyd.
English: Can I thank Huw Irranca-Davies for his questions? He's absolutely right that we need to lock in some of the benefits that have been accrued through people choosing not to use their car, through people instead undertaking active travel. I can inform the Member that we'll be investing millions upon millions of pounds in road reprioritisation schemes, first and foremost for temporary schemes that can test the ability of local authorities to be able to deliver longer term improvements, but also to make sure that those short-term behavioural improvements that we've seen become the long-term norm. We're also looking, and we've begun the work, at a smarter working programme that will, essentially, encourage the private sector, the third sector and the public sector to adapt working shift patterns to ensure that people can work remotely, and to ensure that people can work in a way that aligns their working day with the provision of public transport so that they don't have to use their own car. And we're also looking at how this particular smarter working programme can dovetail with the work that colleagues in local government and housing are doing on the town centre first approach. So, what we're keen to do is to utilise redundant buildings within town centres and high streets as shared spaces, remote working places, not just for the public sector, but also for the private sector and the third sector. It drives innovation, it enhances creativity, it's good for the economy, it's good for the environment, it's good for communities.
Welsh: A gaf fi ddiolch i Huw Irranca-Davies am ei gwestiynau? Mae'n llygad ei le fod angen inni gadw rhai o'r manteision a gafwyd drwy fod pobl yn dewis peidio â defnyddio eu car, drwy bobl yn mynd ati i deithio'n llesol yn lle hynny. Gallaf ddweud wrth yr Aelod y byddwn yn buddsoddi miliynau ar filiynau o bunnoedd mewn cynlluniau ail-flaenoriaethu ffyrdd, yn bennaf ar gyfer cynlluniau dros dro a all brofi gallu awdurdodau lleol i allu cyflawni gwelliannau mwy hirdymor, ond hefyd i wneud yn siŵr fod y gwelliannau byrdymor o ran ymddygiad a welsom yn dod yn norm yn y tymor hir. Rydym yn edrych hefyd, ac rydym wedi dechrau'r gwaith, ar raglen gweithio'n gallach a fydd, yn y bôn, yn annog y sector preifat, y trydydd sector a'r sector cyhoeddus i addasu patrymau sifftiau gwaith er mwyn sicrhau bod pobl yn gallu gweithio o bell, ac i sicrhau y gall pobl weithio mewn ffordd sy'n cysylltu eu diwrnod gwaith â'r ddarpariaeth o drafnidiaeth gyhoeddus fel nad oes yn rhaid iddynt ddefnyddio eu car eu hunain. Ac rydym yn edrych ar sut y gall y rhaglen gweithio'n gallach arbennig hon gydblethu â'r gwaith y mae cydweithwyr ym maes llywodraeth leol a thai yn ei wneud ar y dull canol y dref yn gyntaf. Felly, rydym yn awyddus i ddefnyddio adeiladau segur yng nghanol y dref ac ar y stryd fawr fel mannau a rennir, lleoedd gweithio o bell, nid yn unig ar gyfer y sector cyhoeddus, ond ar gyfer y sector preifat a'r trydydd sector hefyd. Mae'n sbarduno arloesedd, mae'n gwella creadigrwydd, mae'n dda i'r economi, mae'n dda i'r amgylchedd, mae'n dda i gymunedau.
English: Thank you. Mark Isherwood. You need to unmute. You need to move your mike, Mark.
Welsh: Diolch. Mark Isherwood. Mae angen i chi agor eich meic. Mae angen i chi symud eich meic, Mark.
English: Right. Small bed and breakfasts, already referred to, are a mainstay of many local economies across north Wales - real small businesses providing essential income for their owners. They're eligible for a business grant in England. After I questioned you three weeks ago about Welsh Government support for them, they told me they found your comments condescending and insulting. I then wrote to you, stating that they and the local economies they help to support are looking to you for help before it's too late. In your reply, you stated that the eligibility checker for the second phase of economic resilience fund for new applications will open mid-June. They responded, 'I understand there may be a glimmer of hope with the new economic resilience fund. So, fingers crossed, we may all have a new option then.' What have you therefore got to say to them now that they've told me, quote, 'According to the checker, our business is still not eligible'?
Welsh: O'r gorau. Mae busnesau gwely a brecwast bach, y cyfeiriwyd atynt eisoes, yn rhan annatod o lawer o economïau lleol ar draws gogledd Cymru - busnesau bach go iawn sy'n darparu incwm hanfodol i'w perchnogion. Maent yn gymwys i gael grant busnes yn Lloegr. Ar ôl i mi eich holi dair wythnos yn ôl am gymorth Llywodraeth Cymru iddynt, dywedasant wrthyf eu bod yn ystyried bod eich sylwadau yn nawddoglyd ac yn sarhaus. Ysgrifennais atoch wedyn, i ddweud eu bod hwy a'r economïau lleol y maent yn helpu i'w cefnogi yn gofyn am eich help cyn iddi fynd yn rhy hwyr. Yn eich ateb, fe ddywedoch chi y bydd y gwiriwr cymhwysedd ar gyfer ail gam y gronfa cadernid economaidd i geisiadau newydd yn agor ganol mis Mehefin. Eu hymateb oedd, 'Rwy'n deall efallai fod llygedyn o obaith gyda'r gronfa cadernid economaidd newydd. Felly, croeswn ein bysedd y bydd yna opsiwn newydd i bawb ohonom bryd hynny.' Beth sydd gennych i'w ddweud wrthynt a hwythau wedi dweud wrthyf yn awr, ac rwy'n dyfynnu, 'Yn ôl y gwiriwr, mae ein busnes yn dal i fod yn anghymwys'?
English: Will the Minister outline progress around aviation support from the UK Government? As he's aware, British Airways is proposing pan-Wales job losses, and amalgamating Blackwood jobs, potentially, in my constituency to the city of Cardiff, which would result in the closure of their site in Blackwood and the loss of high-skilled and high-value, well-paid jobs to the Valleys. What is his understanding of the use of job retention furlough payments of public money when BA indicates it is going to not retain these staff but make them redundant, while, obviously, a clear market leader, holding large reserves, which has just purchased a Spanish air subsidiary? Will he then outline how the Welsh Government can further assist and support this valued workforce when dealing with this employer who is totally unable to consult its workforce as is required during this period? And would he agree with me that British Airways must now pause and rescind their section 188 notice whilst aviation sectoral support is being determined?
Welsh: A wnaiff y Gweinidog amlinellu'r cynnydd yn y cymorth i'r sector hedfan gan Lywodraeth y DU? Fel y gŵyr, mae British Airways yn argymell colli swyddi drwy Gymru gyfan, a'r posibilrwydd o uno swyddi yn y Coed-duon yn fy etholaeth i â rhai yn ninas Caerdydd, a fyddai'n arwain at gau eu safle yn y Coed-duon ac at golli swyddi sgiliau uchel ar gyflogau da o'r Cymoedd. Beth yw ei ddealltwriaeth o'r defnydd o arian a delir o bwrs y wlad ar gynlluniau ffyrlo er mwyn cadw swyddi pan fo BA yn nodi na fydd yn cadw'r staff hyn ond yn eu diswyddo, er ei fod yn amlwg yn arweinydd yn y farchnad sy'n meddu ar gronfeydd mawr wrth gefn a newydd brynu is-gwmni awyr Sbaenaidd? A wnaiff amlinellu wedyn sut y gall Llywodraeth Cymru gynorthwyo a chefnogi'r gweithlu gwerthfawr hwn ymhellach wrth ymdrin â'r cyflogwr hwn nad yw'n gallu ymgynghori â'i weithlu o gwbl fel sy'n ofynnol yn ystod y cyfnod hwn? Ac a fyddai'n cytuno â mi fod yn rhaid i British Airways oedi yn awr a thynnu eu hysbysiad adran 188 yn ôl tra bod penderfyniad yn cael ei wneud ynghylch cymorth i'r sector hedfan?